CELEX: 32020R0499
Language: bg
Date: 2020-04-03 00:00:00
Title: Регламент (ЕС) 2020/499 на Комисията от 3 април 2020 г. за поправка на текста на някои езици на Регламент (ЕО) № 124/2009 за определяне на максимално допустимите граници за наличието на кокцидиостатици или хистомоностатици в храни в резултат на неизбежното преминаване на тези вещества в нецелеви фуражи (текст от значение за ЕИП)

7.4.2020   
               
               
                  BG
               
               
                  Официален вестник на Европейския съюз
               
               
                  L 109/1
               
            
         РЕГЛАМЕНТ (ЕС) 2020/499 НА КОМИСИЯТА
         от 3 април 2020 г.
         за поправка на текста на някои езици на Регламент (ЕО) № 124/2009 за определяне на максимално допустимите граници за наличието на кокцидиостатици или хистомоностатици в храни в резултат на неизбежното преминаване на тези вещества в нецелеви фуражи
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
         като има предвид, че:
         
                     (1)
                  
                  
                     Текстът на български, литовски и хърватски език на Регламент (ЕО) № 124/2009 на Комисията (2) съдържа грешка в заглавието на третата колона в таблицата от приложението във връзка с максималното съдържание на вещества в храни.
                  
               
                     (2)
                  
                  
                     Поради това текстът на български, литовски и хърватски език на Регламент (ЕО) № 124/2009 следва да бъде съответно поправен. Поправката не се отнася за текста на останалите езици.
                  
               
                     (3)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Заглавието на третата колона в таблицата от приложението към Регламент (ЕО) № 124/2009 се заменя със следното: „Максимално съдържание в μg/kg (ppb), мокро тегло“.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 април 2020 г..
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 37, 13.2.1993 г., стр. 1.
         
            (2)  Регламент (ЕО) № 124/2009 на Комисията от 10 февруари 2009 г. за определяне на максимално допустимите граници за наличието на кокцидиостатици или хистомоностатици в храни в резултат на неизбежното преминаване на тези вещества в нецелеви фуражи (ОВ L 40, 11.2.2009 г., стр. 7).